Adm. direktør – Talent Search
RSM plus er blandt Danmarks største revisions-og rådgivningsvirksomheder og er en virksomhed i fortsat fremgang og vækst. Til at understøtte væksten og et deraf følgende øget aktivitetsniveau, oprettes denne stilling som adm. direktør.
Din vigtigste rolle bliver at initiere, eksekvere, strukturere og forene indsatsen, der på tværs af virksomhedens otte kontorer, skaber øget plus på bundlinjen og værdi for kunder og ansatte.
Organisatorisk bliver du, som adm. direktør, bindeled mellem aktionærerne og bestyrelsen på den ene side og virksomhedens 8 lokalkontorer, der drives og ledes af partnere, på den anden side. Du får det direkte ledelsesansvar for de fællesadministrative stabsfunktioner (HR og økonomi) samt to specialafdelinger. Stillingen varetages fra et af virksomhedens lokalkontorer (i København, Vordingborg, Odense, Kolding, Aarhus, Holstebro eller Ålborg). Der må påregnes en del rejseaktivitet i Danmark.
Med reference til bestyrelsen får du følgende væsentlige ansvarsområder:
Overordnet budgetansvar for forretningen RSM plus herunder rapportering til bestyrelsen
Styrke og understøtte den kommercielle udvikling af forretningen, herunder markedsføring
Projektudvikling og styring – herunder udarbejdelse af business cases, opfølgning og rapportering
Ledelsesansvar for personale tilknyttet fællesadministrative stabsfunktioner samt specialafdelinger
Sikre transparens, vidensdeling og ensretning på tværs af organisationen
Udvikle og implementere ensartede minimumsstandarder/koncepter/processer såvel internt som eksternt
Deltagelse i bestyrelsesmøder, PU-møder og møder i RSM International regi
Du har formentlig en erhvervsøkonomisk uddannelse på kandidatniveau med fokus på organisation, marketing og strategi. I kombination hermed har du flere års erfaring fra en lignende stilling, hvor du har beskæftiget dig med strategisk og kommerciel forretningsudvikling/værditilførsel, og kan dokumentere overbevisende resultater hermed. Erfaring fra en ejer ledet og/eller partnerdrevet virksomhed vil være et stort plus. Du har 5-10 års ledelseserfaring og indgående erfaring med projektudvikling/styring. Der stilles ingen krav til specifik brancheerfaring, dog lægges der vægt på erfaring fra vækstdrevne organisationer med stærk konceptstyring og kundefokus, hvor du har haft en central rolle. Du er en stærk kommunikator – både skriftlig og mundligt – såvel på dansk som på engelsk.
Som person er du handlingsorienteret og drevet af at skabe resultater, der skiller sig ud – gerne i samspil med andre. Du er den naturlige leder, der udståler en behagelig myndighed og hviler godt i sig selv.
Du har en overvejende demokratisk ledelsesstil, der sikrer, at folk omkring dig føler sig hørt og inddraget, hvilket dog ikke afholder dig fra også at udøve konsekvent ledelse, når dette er påkrævet. Dit konstante fokus på fremdrift gør, at ord ofte følges af handling, hvilket skaber respekt og tillid omkring dine initiativer og dig som person. Du inddrager vigtige og nødvendige detaljer, der dels sikrer kvalitet, og dels skaber overblik for dig selv og andre. Du har en nuanceret og dialogorienteret tilgang til andre mennesker og evner at se tingene fra flere vinkler – dog uden at miste dit eget mål af syne. Du er en effektiv kommunikator, der forstår at kommunikere situationsbestemt.
RSM plus er Danmarks 7. største revisions- og rådgivningsvirksomhed med egen It- og skatteafdeling. RSM plus beskæftiger i alt ca. 215 medarbejdere fordelt på 8 kontorer, og er et selvstændigt medlem af RSM International, en uafhængig kæde af selvstændige revisions- og rådgivningsfirmaer med mere end 32.000 medarbejdere i 700 kontorer i mere end 80 lande. RSM plus betjener en bred vifte af mindre og mellemstore virksomheder indenfor mange forskellige brancher med revision, regnskab, rådgivning og skat.
Du kan læse mere om virksomheden på: www.rsmplus.dk og www.rsmi.com.